Ukraina hukumati Rossiya bilan muntazam bo‘lmagan aviaqatnovlarni ham man etdi

Ukraina hukumati Rossiya bilan muntazam bo‘lmagan aviaqatnovlarni ham man etdi. Bu haqda Meduza xabar bermoqda.

Bu taqiq xalqaro tashkilotlar missiyalari faoliyati uchun zarur reyslarga taalluqli emas.
Mazkur qaror Ukrainadagi muxolifat partiya yetakchilari Yuriy Boyko va Viktor Medvedchuk Moskvaga borgani hamda bosh vazir Dmitriy Medvedev bilan ko‘rishganidan so‘ng qabul qilindi.
Ukraina ichki ishlar vaziri Arsen Avakovga ko‘ra, Boyko va Medvedchuk mamlakat qonunchiligidagi bo‘shliqdan foydalangan, chunki Rossiya bilan aviaqatnovga taqiq samolyotlarning muntazam bo‘lmagan reyslarini ko‘zda tutmagandi.